High: +27° Low: +14°
Humidity: 87%
Wind: ENE - 16 KPH
High: +24° Low: +21°
Humidity: 94%
Wind: WSW - 3 KPH
High: +26° Low: +25°
Humidity: 96%
Wind: SSW - 14 KPH
High: +19° Low: +19°
Humidity: 95%
Wind: NE - 3 KPH
ກະຊວງໄປສະນີ, ໂທລະຄົມມະນາຄົມ ແລະ ການສື່ສານ (ປທສ) ໄດ້ຕ້ອນຮັບຄະນະຜູ້ແທນ ສະມາຊິກ ສະພາແຫ່ງຊາດ(ສສຊ) ເຂດເລືອກຕັ້ງທີ1 ນະຄອນຫຼວງວຽງຈັນ ເພື່ອເຜີຍແຜ່ຜົນສຳເລັດກອງປະຊຸມສະໄໝສາມັນ ເທ່ືອທີ 02 ຂອງສະພາແຫ່ງຊາດ ຊຸດທີ VIII ແລະ ກອງປະຊຸມສະໄໝສາມັນເທື່ອທີ02 ຂອງສະພາປະຊາຊົນ ນະຄອນຫຼວງວຽງຈັນ ຊຸດທີ I ພ້ອມພົບປະກັບພະນັງານຫຼັກແຫຼ່ງ ແລະ ພະນັກງານວິຊາການກະຊວງ ປທສ ເມື່ອວັນທີ 21 ມີນາ 2017ນີ້ ທີ່ຫ້ອງປະຊຸມໃຫຍ່ກະຊວງ ປທສ ຊຶ່ງນຳໂດຍ ທ່ານ ບົວຄຳ ທິບພະວົງ, ຄະນະປະຈຳສະພາແຫ່ງຊາດ, ປະທານກຳມາທິການຍຸຕິທຳ ສະພາແຫ່ງຊາດ, ສະມາຊິກສະພາແຫ່ງຊາດ ຊຸດທີ VIII ປະຈຳເຂດເລືອກຕັ້ງທີ1 ນະຄອນຫຼວງວຽງຈັນ.\ໃນໂອກາດດັ່ງກ່າວນີ້ ທ່ານ ຄຳພູ ດວງຖະໜອມ ຫົວໜ້າກົມຈັດຕັ້ງ ແລະ ພະນັກງານ ກະຊວງ ປທສ ໄດ້ລາຍງານສະພາບລວມຂອງກະຊວງໂດຍຫຍໍ້, ຜົນສຳເລັດຕ່າງໆໃນວຽກງານ ປທສ ແລະ ໄດ້ຍົກໃຫ້ເຫັນວ່າ ກະຊວງ ປທສ ແມ່ນກົງຈັກໜຶ່ງຂອງລັດຖະບານ ມີພາລະບົດບາດເປັນເສນາທິການໃຫ້ແກ່ລັດຖະບານໃນການຄຸ້ມຄອງກ່ຽວກັບວຽກງານ ໄປສະນີ, ໂທລະຄົມມະນາຄົມ ແລະ ການສື່ສານໃນທົ່ວປະເທດ. ນອກຈາກນີ້, ສະມາຊິກສະພາແຫ່ງຊາດເຂດເລືອກຕັ້ງທີ1 ນະຄອນຫຼວງວຽງຈັນ ຍັງໄດ້ເຜີຍແຜ່ຜົນສຳເລັດກອງປະຊຸມສະໄໝສາມັນເທື່ອທີ 02 ຂອງສະພາແຫ່ງຊາດຊຸດທີ VIII ແລະ ສະພາປະຊາຊົນນະຄອນຫຼວງວຽງຈັນ ຊຸດທີ1 ໃຫ້ພະນັກງານກະຊວງ ປທສ ໄດ້ຮັບຊາບ. ນອກນັ້ນ, ຍັງໄດ້ຮັບຟັງຄຳຄິດຄຳເຫັນ ແລະ ຄຳສະເໜີຂອງບັນດາພະນັກງານຫຼັກແຫຼ່ງກໍ່ຄືຜູ້ມີສິດເລືອກຕັ້ງ ຕໍ່ການຈັດຕັ້ງປະຕິບັດແຜນພັດທະນາ ເສດຖະກິດ-ສັງຄົມ, ແຜນງົບປະມານແຫ່ງລັດ ແລະ ບັນຫາສັງຄົມຕ່າງໆທີ່ຕິດພັນກັບເຂດນະຄອນຫຼວງ ແລະ ຕິດພັນກັບການປະຕິບັດວຽກງານຂອງຄະນະລັດຖະບານຕື່ມອີກ.
ໂດຍ: ຫ້ອງການ, ພະແນກປະຊາສໍາພັນ.